ΓΡΑΠΤΗ ΕΡΩΤΗΣΗ E-1092/01

υποβολή: Paul Rbig (PPE-DE) προς την Επιτροπή

(6 Απριλίου 2001)

Θέμα: Ελεύθερη χρήση ραδιοφωνικών συσκευών SSB

Από μια ανακοίνωση της Nederlandse Staatscourant αριθ. 236 (κυβερνητική εφημερίδα) προκύπτει ότι από την 1η Μαρτίου 2001 επιτρέπεται η πώληση και η χρήση ραδιοφωνικών συσκευών τύπου AM/FM/SSB/CB στην Ολλανδία. Επιτρέπονται δε συσκευές μέχρι 40 κανάλια με τρόπους διαμόρφωσης AM/FM/SSB. Η ανώτατη επιτρεπόμενη ισχύς εξόδου ανέρχεται σε 4 Watt.

Επί του παρόντος δεν διαθέτουμε περαιτέρω πληροφορίες. Ποιες επιπτώσεις προκύπτουν από τα ανωτέρω για την αυστριακή αγορά, τους αυστριακούς κατασκευαστές και καταναλωτές;

Απάντηση του κ. Liikanen εξ ονόματος της Επιτροπής

(14 Ιουνίου 2001)

Οι διατάξεις στην Κοινότητα σχετικά με τη χρήση της Ζώνης Πολιτών (CB) δεν έχουν εναρμονιστεί και ποικίλλουν μεταξύ των κρατών μελών τόσο όσον αφορά το σύνολο των κατά τόπον σταθμών όσο και τις τεχνικές διαμορφώσεις οι οποίες επιτρέπονται στη ζώνη συχνότητας.

Η Επιτροπή πιστεύει ότι οι αλλαγές στις διατάξεις στις Κάτω Χώρες δεν θα επιφέρουν αρνητικές επιπτώσεις στους αυστριακούς πολίτες ή κατασκευαστές. Οι διατάξεις έχουν γίνει λιγότερο περιοριστικές όσον αφορά τις τεχνικές διαμορφώσεις οι οποίες επιτρέπονται πράγμα που σημαίνει ότι οι αυστριακοί κατασκευαστές μπορούν να συνεχίσουν να διαθέτουν στην αγορά τα προϊόντα τους στις Κάτω Χώρες χωρίς τροποποίηση και έτσι θα έχουν ευρύτερη αγορά για τις συσκευές Ζώνης Διαμόρφωσης ΑΜ και Μονοπλευρικής Ζώνης (SSB). Οι αυστριακοί επισκέπτες μπορούν να συνεχίσουν να χρησιμοποιούν την συσκευή τους CB στις Κάτω Χώρεςπό τους ίδιους όρους όπως και πριν.

Η Επιτροπή γνωρίζει ότι η Αυστρία δεν επιτρέπει μεταδόσεις Μονοπλευρικής Ζώνης SSB στη Ζώνη Πολιτών CB και μπορεί να φοβάται την αύξηση παρεμβολών από τους Ολλανδούς που ταξιδεύουν στην Αυστρία και χρησιμοποιούν τις συσκευές τους CB στις ζώνες SSB. Αυτός ο κίνδυνοςπάρχει όμως όχι μόνο για τις συσκευές που έχουν σχεδιαστεί για να λειτουργούν στις συχνότητες του φάσματος της Ολλανδίας. Τέτοια παρεμβολή μπορεί επίσης να προκληθεί από συσκευές που είναι σχεδιασμένες για να λειτουργούν στο φάσμα άλλων κρατών μελών το οποίο δεν είναι συμβατό με το αυστριακό φάσμα συχνότητας. Παραδείγματος χάριν είναι πιθανώς γνωστό στο αξιότιμο μέλος ότι η Γερμανία έχει επιτρέψει 40 σταθμούς στη ζώνη CB οι οποίοι δεν είναι διαθέσιμοι στην Αυστρία, ενώ η ζώνη SSB επιτρέπεται επίσης σε μερικά άλλα κράτη μέλη.

Η χρήση ή η λειτουργία μη επιτρεπτών ζωνών συχνοτήτων στην Αυστρία θα ήταν παράνομη. Εφόσον οι τουρίστες μπορούν να ταξιδεύουν μέσα στην Αυστρία χωρίς να τους γίνεται έλεγχος στα σύνορα, είναι αδύνατο να εμποδιστεί η είσοδος συσκευών CB στην Αυστρία. Επιβάλλεται να πληροφορηθούν οι χρήστες για τους οποιουσδήποτε περιορισμούς χρήσης των συσκευών τους CB μέσα στην Κοινότητα. Επισύρεται η προσοχή του αξιότιμου μέλους στην οδηγία 1999/5/ΕΚ του Κοινοβουλίου και του Συμβουλίου της 9ης Μαρτίου 1999 σχετικά με ραδιοεξοπλισμό και τον τηλεπικοινωνιακό τερματικό εξοπλισμό και την αμοιβαία αναγνώριση της πιστότητας των εξοπλισμών αυτών(1), η οποίαποχρεώνει τους κατασκευαστές να ενημερώνουν τους χρήστες για αυτούς τους περιορισμούς στη συσκευασία και στο εγχειρίδιο χρηστών. Αυτές οι διατάξεις θα περιορίσουν την παράνομη χρήση των συσκευών CB στην Αυστρία.

Μόνο με την εναρμόνιση της χρήσης του φάσματος των ραδιοφωνικών συχνοτήτων εντός και εκτός της Κοινότητας μπορούν να αποφευχθούν αυτά τα προβλήματα. Η Επιτροπή έχει επισημάνει το ζήτημα της ζώνης CB στα κράτη μέλη και στην Ευρωπαϊκή Διάσκεψη των Ταχυδρομικών και Τηλεπικοινωνιακών Οργανισμών (CEPT), οι οποίοι είναιπεύθυνοι για τη λήψη αποφάσεων σχετικά με την εναρμόνιση της χρήσης των ραδιοσυχνοτήτων. Ωστόσο, η CEPT, η οποία περιλαμβάνει 27 άλλα ευρωπαϊκά κράτη, δεν έχει καταλήξει σε κάποια απόφαση σχετικά με αυτό το ζήτημα. Με την επιφύλαξη έγκρισης πρότασης απόφασης της Επιτροπής για την πολιτική ραδιοφάσματος στην Ευρωπαϊκή Κοινότητα(2), η οποία είναι σήμεραπό διαπραγμάτευση στο Συμβούλιο και στο Ευρωπαϊκό Κοινοβούλιο, μπορεί να μελετηθεί η ανάληψη από την Κοινότητα περαιτέρω δράσης για αυτό το ζήτημα.

(1) ΕΕ L 91 της 7.4.1999.

(2) ΕΕ C 365 E της 19.12.2000.